ĊEKOSLOVAKKJA Riħ fuq-ilvant, minn fejn ġej riesaq lejja, tolqotli 'l qalbi b'nebħietek battala7 Għax qed tonfoħli dal-biża' f'widnejja ta' gwerra oħra li forsi m'hemmx bħalha7 Ċekoslovakkja b'qawwietha mudlama, f. waqfet siekta lill-Kremlin li jista', żgur ma tħallix illi jibqa' fil-għama min jerġa' lura minn art komunista. Qawwiet armati tal-Patt ta' Varsavja għad joqtlu l-iġsma ta' nies l-aktar ħajja; imm'int tiktibli fis-skiet l-akbar glorja tan-nies bla biża' li ħażżu dil-ġrajja. M'għandekx għalfejn tibgħat ittri w telegrafi, ja Riħ li titlaq minn Praga bil-ħrara; iżda semmagħli dan-noti t'epigrafi, li l-elettronju tal-qlub ma jafx jara, Ħalli lid-dinja tal-blokki meħlusa, li int twasslilna l-messaġġi f'isimha, tgħid 'l-art taċ-Ċeki w Slovakki mirfusa li f'tagħna bħalhom hemm għajb li jaħkimha. Hawnhekk niġġieldu biex forsi jtejbuna, hemmhekk imutu biex jgħixu fis-sliema: Ċekoslovakkja w Irlanda juruna li għalli ġej m'hemmx ħelsien għall-ħaddiema. Għadhom l-istrajks fl-Oċċident jagħmlu ħerba, kif għadhom jgħammru fil-Lvant l-aqwa lsiera: Ma' kullimkien dak li jdejjaq kull darba m'hux ħlief il-fdal ta' xi ħaqq bla ħandiera. Reġġa' fil-Lvant, ja bassar kollox hieni, L-aħjar tifsira tas-sliem li twassallha: u iknes l-għabra tal-iswed ġejjieni, li jiġi qabel is-skiet tal-Kbir Alla. 42 IL-MALTI Dejjem jobduk qlub bħal Dubċek li juri kemm huma rari fuq l-art nies setgħana, huma wkoll vittmi ta' setgħa w unuri, għad illi dejjem mill-gwerer beżgħana, Inti wkoll tagħżel il-liġi li tħares, bħal m'inti mqanqal mill-'jien' li jkun falla: aħna wlied ħielsa lebsin ta' qaddejja, meta nintrabtu mal-liġi ta' Alla. (Maqluba mit-Taljan tiegħi stess tal-25 ta' Awissu, 1969).